MyHeritage blev grundlagt af Gilad Japhet i 2003, og han er stadig virksomhedens administrerende direktør. Gilad Japhet startede virksomheden i sin stue i Moshav i Bnei Atarot. Firmaets hovedkvarter befandt sig i længere tid på en familiegård i Bnei Atarot. I den spæde opstartsfase var MyHeritage selvfinansieret. I 2005 investerede Business Angels kapital i virksomheden, hvorefter man gik fra gratis tjenester til en freemium business model. I sine tidlige dage skulle MyHeritage-brugerne lægge deres genealogiske informationer op på nettet fra et program på deres computere. Informationerne kunne ses på nettet, men man kunne ikke ændre dem. I 2006 lancerede MyHeritage nye funktioner, som indebar et program til ansigtsgenkendelse, der kunne genkende ansigtstræk fra en billeddatabase og forbinde folk med hinanden. Firmaet opkøbte i december 2006 Pearl Street Software, som udviklede stamtræsprogrammer (Family Tree Legends) og en hjemmeside, hvor man kunne lægge sit stamtræ op (GenCircles), med mere end 160 millioner profiler og 400 millioner offentlig tilgængelige optegnelser.   I 2007 havde MyHeritage 150.000 stamtræer, 180 millioner personprofiler, 100 millioner fotografier og 17,2 millioner brugere på verdensplan. Tjenesten var tilgængelig på 17 sprog. Virksomheden begyndte også at tilbyde en ny internetbaseret funktion, som gav brugerne muligheden for at lægge deres slægtsforskningsinformationer direkte ind på MyHeritage-hjemmesiden. MyHeritage fik også en kapitalindsprøjtning på $9 millioner fra investorer, hvoraf halvdelen kom fra Accel.  2008–2012: Opkøb og udvidelse af selskabet I 2008 modtog MyHeritage $15 millioner fra kapitalfonde, der blandt andet bestod af Index Ventures og Accel. På daværende tidspunkt havde hjemmesiden vokset til at have 260 millioner profiler, 25 millioner brugere, 230 millioner fotografier og understøttede 25 sprog. Kort tid efter investeringen købte MyHeritage den britiske tjeneste til udvikling af stamtræ, Kindo. I 2009 lancerer MyHeritage en udgave af deres gratis slægtsforskningsprogram, Family Tree Builder, som indebar muligheden for at synkronisere mellem programmet og hjemmesiden.    I 2010 opkøbte MyHeritage det tyske selskab, OSN Group, som rådede over et hjemmesidenetværk med syv genealogisider. OSN-netværket bestod blandt andet af Verwandt.de i Tyskland, Moikrewni.pl i Polen samt Dynastree.com i USA. Opkøbet sikrede MyHeritage adskillige nye funktioner (såsom våbenskjold, sammenfletning af stamtræer samt muligheden for udgivelse på mobile applikationer) og et samlet antal på 540 millioner brugerprofiler, 47 millioner aktive brugere og 13 millioner stamtræer. I 2011 steg disse tal til 760 millioner personprofiler og 56 millioner brugere, da MyHeritage købte den polske slægtsforskningshjemmeside, Bliscy.pl. 2011 var også året, hvor MyHeritage købte det hollandske familienetværk, Zooof, med tjenester som BackupMyTree, en back-up tjeneste som var udviklet til at beskytte op til ni terabyte offline slægtsforskningsdata. En anden tjeneste var FamilyLink, der udviklede hjemmesider med familiehistorisk indhold, og tjenesten rådede også over store databaser med historiske optegnelser (WorldVitalRecords.com som indeholdte folketællinger, fødselsattester, dødsattester og ægteskabsattester samt et arkiv bestående af historiske aviser). I slutningen af 2011 havde MyHeritage 60 millioner brugere, 900 millioner personprofiler, 21 millioner stamtræer og var tilgængelig på 38 forskellige sprog. Firmaet udgav også sin første udgave af sin mobile app til iOS- og Android-enheder. I 2012 krydsede MyHeritage en milepæl med en milliard personprofiler. Virksomheden lancerede også adskillige nye funktioner såsom SuperSearch, en søgemaskine til søgning blandt milliarder af historiske optegnelser, og Record Matching; en teknologi som automatisk sammenligner de historiske optegnelser hos MyHeritage og profilerne på siden, hvorefter brugeren får en meddelelse, når et match blandt slægtningene i stamtræet er blevet fundet. I november 2012 opkøbte MyHeritage én af sine nærmeste konkurrenter, Geni.com. Geni beholdte alle sine medarbejdere og opererede som et selvstændigt brand med hovedkontor i Los Angeles, Californien. Geni er en genealogihjemmeside, der blev skabt af David Sacks i 2007, med målet om at ”skabe et stamtræ som dækker hele verden.” Købet tilføjede syv millioner nye brugere til MyHeritage, hvilket bragte det samlede antal brugere op på 72 millioner. MyHeritage havde på daværende tidspunkt også 27 millioner stamtræer, 1,5 milliarder personprofiler og var tilgængelig på 40 forskellige sprog. MyHeritage havde, foruden overtagelsen af Geni, skaffet $25 millioner i en investeringsrunde ledt an af Bessemer Venture Partners.  2013 frem til i dag: Partnerskaber, yderligere vækst og fremtiden MyHeritage indgik i 2013 et strategisk partnerskab for at give brugere adgang til FamilySearch-teknologien, hvormed de nemmere kunne finde deres forfædre. På tidspunktet hvor aftalen faldt på plads havde MyHeritage 75 millioner registrerede brugere og 1,6 milliarder personprofiler. Selskabet havde også fået adgang til alle amerikanske folketællinger fra 1790-1940. MyHeritage udgav i april 2013 Family Tree Builder 7.0, hvis nye funktioner blandt andet indebar synkronisering Unicode og Record Matches. En ny webfunktion, Record Detective, blev også lanceret, hvormed forbindelsen mellem forskellige historiske optegnelser blev foretaget automatisk.  I 2014 annoncerede MyHeritage en række partnerskaber og samarbejdsaftaler med virksomheder og sammenslutninger. I februar 2014 blev virksomheden og BillionGraves partnere, da man i fællesskab ville digitalisere og dokumentere kirkegårde over hele verden. I oktober 2014 begyndte MyHeritage at samarbejde med DNA-servicevirksomheden, 23andMe, der skulle levere personlige DNA-prøver som en valgfri funktion for MyHeritage-brugere. Senere på måneden i samme år indgik virksomheden et partnerskab med EBSCO Information Services, der skulle sikre uddannelsesinstitutioner, såsom biblioteker og universiteter, gratis adgang til MyHeritages database bestående af historiske optegnelser. I december 2014 indgik MyHeritage en samarbejdsaftale med Rigsarkivet, der omhandlede indekseringen af folketællinger og sognebøger fra 1646-1930, hvilket omfattede godt 120 millioner optegnelser. 2014 var også året, hvor firmaets database blev udvidet til at indeholde mere end fem milliarder historiske optegnelser, og man lancerede også Instant Discoveries-funktionen, som giver brugerne mulighed for at tilføje hele grene med slægtninge til deres stamtræ – på én gang.     I 2015 opnåede MyHeritage 6,3 milliarder historiske optegnelser, 80 millioner registrerede brugere og tilgængelighed på 42 sprog. Man udgav også Global Name Translation-teknologien, der automatisk oversætter ens navn til forskellige sprog, hvilket gør søgningen efter en forfædre mere effektiv. I 2018 annoncerede MyHeritage deres hovedsponsorat af Eurovision 2019.  Produkter og tjenester Produkterne og tjenesterne fra MyHeritage findes på internettet, mobile enheder og programmer, som kan downloades. Virksomhedens hjemmeside, MyHeritage.dk, er baseret på en freemium forretningsmodel. Det er gratis at blive medlem og begynde at skabe sit stamtræ samt findes matches. Som gratis medlem giver hjemmesiden brugeren et uddrag af historiske attester, aviser eller andre stamtræer, men vil man have adgang til de fulde versioner eller bekræfte forhold, skal man være betalende medlem. Man skal desuden være betalende medlem for kunne kontakte andre medlemmer på siden. MyHeritages online database indeholder mere end 6,3 milliarder optegnelser, hvilke indebærer fødselsattester, vielsesattester, dødsattester, militære optegnelser og immigrationspapirer sammen med historiske aviser. SuperSearch-funktionen giver brugeren mulighed for at søge i hele sidens katalog af historiske dokumenter for at finde informationer om potentielle slægtninge. Brugere kan også lægge billeder ind på deres stamtræ. MyHeritages mobile app er tilgængelig på iOS- og Androidenheder, og den tilbyder en række funktioner, som minder om dem, man kan finde på hjemmesiden, hvilke indebærer muligheden for at se og redigere stamtræ, forske i historiske databaser samt tage og dele fotografier.  Matchningsteknologier MyHeritage burger adskillige matchningsteknologier til forskning i familiehistorie. Disse er Smart Matching, Record Matching, Record Detective, Instant Discoveries, Global Name Translation og Search Connect. Smart Matching bruges til at krydsreferere en brugers stamtræ med andre brugeres stamtræer. Med denne funktion kan brugere benytte sig af andres informationer om deres familier, og det kan vise sig, at man er i familie med hinanden. Record Matching gør et tilsvarende arbejde, men den matcher og sammenligner stamtræer med historiske optegnelser og attester i stedet for stamtræer.   Record Detective er en teknologi, som forbinder informationerne fra en historisk optegnelse med andre historiske optegnelser. Den bruger også eksisterende stamtræer til at skabe forbindelser mellem optegnelser – såsom dødsattester eller vielsesattester. Instant Discoveries er en funktion, der sammenligner brugernes stamtræer med andre stamtræer og optegnelser. Man får omgående informationer om ens familie, der findes i disse kilder, hvorefter man kan tilføje informationerne til ens stamtræ. Global Name Translation giver brugerne mulighed for at søge efter en slægtning på deres foretrukne sprog, men de får historiske dokumenter på andre sprog, hvori slægtningens navn måtte optræde.  Search Connect er en funktion, som blev annonceret af MyHeritage i juli 2015, og den blev udgivet i november samme år. Funktionen indekserer søgninger sammen med deres metadata datoer, steder, slægtninge, etc. Derefter bliver de vist i søgeresultaterne, når andre foretager en lignende søgning. Funktionen gør det muligt for de brugere, som laver en lignende søgning at komme i kontakt med hinanden, så de kan samarbejde om deres slægtsforskning.  Test af DNA udbydes også af MyHeritage gennem deres partnerskab med Family Tree DNA og 23andMe.  Family Tree Builder Family Tree Builder er et program, man kan hente gratis, der giver brugeren muligheden for at bygge sit eget familietræ, lægge billeder op, kigge på grafer, statistikker og meget andet. Selv om programmet er gratis at hente, kan du, ligesom på MyHeritage-hjemmesiden, købe et Premium-abonnement for at have flere funktioner til din rådighed. Den nuværende version af programmet, Family Tree Builder 8.0, udkom i februar 2016. Udgaven understøtter Record Matching, Unicode og et nyt synkroniseringssystem. Man kan finde yderligere informationer om Family Tree Builder på MyHeritage-hjemmesiden og MyHeritage-mobilapp’en.  MyHeritage DNA MyHeritage DNA er en genetisk testservice, som blev lanceret af MyHeritage i 2016. DNA-resultaterne stammer fra testsæt, man kan bruge i hjemmet, hvor brugerne indsamler biologisk materiale ved at pode indersiden af kinden. Resultaterne leverer DNA-matchning og indsigt i etnisk oprindelse.  Anerkendelse og hæder MyHeritage blev i 2013 udnævnt til at være den mest lovende israelske iværksættervirksomhed i 2013-2014 af Globes. Selskabet kom på en førsteplads ud af 4.800 iværksættervirksomheder. 2013 var også året, hvor Deloitte placerede MyHeritage blandt top 10 over de hurtigst voksende firmaer fra Europa, Mellemøsten og Afrika (EMEA) på Deloitte Fast 500 listen.